Cuneiform Tablet Kt c/k 1246 (AKT 9a 45)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na a-šur-e-mu-qí šu-ku-bi₄-im a-bu-ša-lim ù a-lá-ḫi-im qí-bi-ma um-ma ni-mar-IŠTAR-ma a-na a-šur-e-mu-qí qí-bi-ma a-na-kam am-ta-am a-dí-na-kum ú na-áš-pá-ar-tám ta-dí-nam <big_gap> a-na ṣé-er ša ki-ma ku-wa-tí ú-bi₄-il₅-ma KÙ.BABBAR e-ri-iš-ma um-ma šu-nu-ma té-er-tù-šu i-li-kam um-ma šu-ut-ma KÙ.BABBAR lá ta-da-na-šu-um mì-ma lá ḫa-bu-lá-ku-ma KÙ.BABBAR ta-ak-lá a-na a-lá-ḫi-im ú a-bu-ša-lim qí-bi₄-ma KÙ.BABBAR ša-áš-qí-lá-šu šu-ma KÙ.BABBAR lá ta-ma-ḫa-ra am-ta-am eṭ-ra-ni-šu šu-ma lá i-da-na-ku-nu-tí ší-bi₄ šu-uk-na-šu-um